8. ΝΟΜΟΣ υπ’ αριθ. 1890 της 20/28 Σεπτ. 1944 Περί αναστολής ασκήσεως δικαιωμάτων παρά κατόχων μετοχικών τίτλων εκποιηθέντων παρ’ εταιρειών τελουσών υπό Ιταλικήν μεσεγγύησιν. Άρθρον μόνον 1.Αναστέλλεται μέχρι της υπογραφής της περί ειρήνης συνθήκης η παρά τω οπωσδήποτε γενομένων κατόχων άσκησις οιουδήποτε δικαιώματος πηγάζοντος εκ μετοχικών τίτλων Ελληνικών Ανωνύμων Εταιρειών, οπωσδήποτε εκποιηθέντων παρ’ Εταρειών τελουσών υπό Ιταλικήν μεσεγγύησιν. 2.Η περί ης ανωτέρω αναστολή ασκήσεως των ειρημένων δικαιωμάτων επέρχεται μόνον, εφ’ όσον οι αριθμοί των τίτλων περί ων η προηγουμένη παράγραφος, έχουν γνωστοποιηθή εις το Χρηματιστήριον Αθηνών παρά τινος των εχόντων έννομον συμφέρον. 3.Η προθεσμία της ανωτέρω παραγρ. 1 δύναται να παρατείνεται δι’ αποφάσεων του Υπουργού της Εθνικής Οικονομίας, δημοσιευομένων εις την Εφημερίδα της Κυβερνήσεως. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 